Dan l-aħħar is-Sinjura Mari Lowell, it-tifla l-kbira ta' Sir Arturo Mercieca, Kt, LL.D., M.A., tatni manuskritt li kien fih sunett bil-Malti miktub minn missierha fl-1900, Kienet sabet dan il-manuskritt fost il- karti mhux ippublikati li kien ħalla Sir Arturo. Qaltli nagħmel bih dak li kien jidhirli xieraq sakemm ma ntilfux, Jiena tal-fehma li dan is-sunett Petrarkan, b'varjanti mhux imġeb- bdin għal kollox, li juri li Sir Arturo f'żgħożitu bilfors li kien interessat fil-Malti, ta' min jippublikah għax jista' jixħet dawl fuq il-personalitajiet taż-żmien u l-atteġġjamenti tagħhom lejn l-iżvilupp ta' Isien il-poplu. Ta' min iżomm quddiem għajnejh il-fatt li dan is-sunett inkiteb xi għaxar snin qabel ma Dun Karm, imwebbel minn Ġużċ Muscat Azzopardi, kiteb l-ewwel poeżija tiegħu bil-Malti, irrimata abċb. Għal-pubblikazzjoni biddilt l-ortografija, li kif wieħed jistenna hija dik imnissla mill-kitba tat-Taljan, mingħajr ma daħħalt xi eliżjoni fejn il-kittieb ħallieha barra: LEĦEN IS-SEWWA Għaliex, o vuċi li issejjaħli għas-sewwa, Minn leħen ieħor int mgħottija u imwarrbaż Għaliex tonqos, għaliex tiskot xi darba Bħalkieku tkun mirbuħa mill-egħdewwaŻ Tal-ħażen ii jiġbidni fl-iebsa ħarba Meta ma jinstemax leħnu tal-ħlewwa, Din ruħi tħossha dlonk imgħarrqa ġewwa Baħar ta ħsieb ħażin, ta' ħajja imġarrba. Donnu li biss bil-għali inti mimija Ferħ l-ieħor u hena iwiegħed, sakemm jiena Narani bħala imwaqqgħa ilsir tagħha. Iżda inti terġa' tqum iktar qawwija Fil-ġlieda twila, għal ġieħ ruħi l-għajjiena. O li kont dejjem fl-għoli inti terfagħha.